Ρόουζ εναντίον Ρόουζ

Το ***Ρόουζ εναντίον Ρόουζ*** (πρωτότυπος τίτλος: ***The Roses***) είναι Αμερικανική σατιρική μαύρη κωμωδία του 2025 σε σκηνοθεσία του Τζέι Ρόουτς και σενάριο του Τόνι ΜακΝαμάρα. Είναι ελαφρώς βασισμένη στο μυθιστόρημα του 1981*Ο πόλεμος των Ρόουζ* του Γουόρεν Άντλερ και ριμέικ της ομώνυμης ταινίας του 1989. Πρωταγωνιστούν οι Μπένεντικτ Κάμπερμπατς και Ολίβια Κόλμαν ως ένα επιτυχημένο ζευγάρι του οποίου ο φαινομενικά τέλειος γάμος αρχίζει να διαλύεται. Οι Άντι Σάμπεργκ, Άλισον Τζάνεϊ, Μπελίντα Μπρόμιλοου, Σουνίτα Μάνι, Νκούτι Γκάτβα, Τζέιμι Δημητρίου, Ζόι Τσάο και Κέιτ ΜακΚίνον εμφανίζονται σε δευτερεύοντες ρόλους.

Το *Ρόουζ εναντίον Ρόουζ* κυκλοφόρησε στις Ηνωμένες Πολιτείες από την Searchlight Pictures στις 29 Αυγούστου 2025. Έλαβε ανάμεικτα σχόλια από τους κριτικούς.

## Πλοκή
Ένα απόγευμα στο Λονδίνο, ο Θίο, ένας φοιτητής αρχιτεκτονικής, γνωρίζει την Άιβι, μία επίδοξη σεφ. Η Άιβι λέει στον Θίο το όνειρο της να μετακομίσει στην Αμερική για να ανοίξει την δική της επιχείρηση, στο οποίο εκείνος απαντάει προτείνοντας της να μετακομίσει μαζί της.

Δέκα χρόνια αργότερα, ο Θίο και η Άιβι είναι παντρεμένοι και έχουν δίδυμα παιδιά, την Χάτι και τον Ρόι. Έχουν διαφορετικές απόψεις για την ανατροφή τους, καθώς η Άιβι κακομαθαίνει τα παιδιά με γλυκά και διασκεδαστικές δραστηριότητες, ενώ ο Θίο ανησυχεί περισσότερο για την υγεία τους. Με την Άιβι να έχει θυσιάσει τα επιχειρηματικά της σχέδια για να μεγαλώσει τα παιδιά τους, ο Θίο της αγοράζει ένα ακίνητο με δικά του χρήματα όπου θα μπορέσει επιτέλους να ανοίξει το δικό της εστιατόριο.

Ένα βράδυ, κατά τη διάρκεια μίας τεράστιας καταιγίδας, το νεόκτιστο μουσείο ναυτικής ιστορίας του Θίο καταστρέφεται, την ίδια στιγμή που το καινούριο εστιατόριο της Άιβι δέχεται όλο και περισσότερους πελάτες που αναζητούν καταφύγιο. Λόγω μίας θετικής κριτικής από μία διάσημη κριτικό φαγητού, η επιχείρηση της Άιβι αναπτύσεται ραγδαία, κάνοντας αυτήν τον κουβαλητή της οικογένειας, ενώ ο Θίο χάνει την δουλειά του και συμφωνεί να γίνει γονέας που μένει στο σπίτι. Εκμεταλλεύεται αυτό το γεγονός και βάζει τα παιδιά σε αυστηρή δίαιτα και κάνει τακτικές ασκήσεις γυμναστικής μαζί τους. Ως αποτέλεσμα, η Άιβι αρχίζει να νιώθει ότι μένει έξω από την ζωή των παιδιών της, ενώ ο Θίο αρχίζει να ζηλεύει την επιτυχία της Άιβι.

Όταν αισθάνονται μία ρήξη στην σχέση τους, οι δυο τους κάνουν διάφορες προσπάθειες να συμφιλιωθούν, ανάμεσα τους ένα ρομαντικό ταξίδι στην Νέα Υόρκη αλλά και συμβουλευτική γάμου, αλλά όλες αποτυγχάνουν. Αρχίζουν να νιώθουν απέχθεια ο ένας για τον άλλον και κατηγορούν ο ένας τον άλλον για την κατάσταση τους. Ως μία ύστατη προσπάθεια να σώσουν τον γάμο τους, η Άιβι χρησιμοποιεί τα κέρδη από το franchising του εστιατορίου της για να δώσει στον Θίο μία ευκαιρία να χτίσει το σπίτι των ονείρων τους.

Τρία χρόνια αργότερα, το σπίτι έχει ολοκληρωθεί, και οι 13χρονοι Χάτι και Ρόι γίνονται δεκτοί σε ένα σχολείο στο Μαϊάμι με αθλητικές υποτροφίες. Χωρίς τα παιδιά να τους αποσπούν, η πικρία της Άιβι και του Θίο μετατρέπεται σε ανοιχτή εχθρότητα. Η Άιβι απαξιώνει και προσβάλλει τον Θίο μπροστά στους φίλους τους κατά την διάρκεια ενός πάρτι καλωσορίσματος στο καινούριο τους σπίτι, υποτιμώντας την σκληρή δουλειά του. Ο Θίο, αφού σώζει μία ξεβρασμένη φάλαινα στην παραλία και βιώνει μία πνευματική αφύπνιση, συνειδητοποιεί ότι δεν είναι πια ερωτευμένος με την Άιβι και θέλει διαζύγιο. Το μόνο που της ζητάει είναι το σπίτι, αλλά η Άιβι θέλει να τον αφήσει χωρίς τίποτα.

Αντιμέτωποι με αδιέξοδο, αποφασίζουν να κάνουν ο ένας την ζωή του άλλου κόλαση χρησιμοποιώντας απαράδεκτες μεθόδους, με αποτέλεσμα ο Θίο να μπει στην μαύρη λίστα των αρχιτεκτονικών γραφείως και τα εστιατόρια της Άιβι να κλείσουν για παραβάσεις της υγειονομικής περίθαλψης. Η Άιβι παθαίνει αλλεργικό αντίδραση αφού ο Θίο την ξεγελάει και την κάνει να φάει ένα κέικ με σμέουρα και της λέει ότι θα την θεραπεύσει με μία ένεση επινεφρίνης μόνο αν η Άιβι υπογράψει τα έγγραφα. Εκείνη παριστάνει ότι τα υπογράφει, αλλά αυτός την σώζει ούτως ή άλλως. Η Άιβι, τότε, προσπαθεί να τον πυροβολήσει με το όπλο που έχουν στο σπίτι τους για προστασία ως απάντηση. Κυνηγούν ο ένας τον άλλον σε όλο το σπίτι, προκαλώντας καταστροφές και καταστρέφοντας τον αγαπημένο φούρνο της Άιβι που άνηκε στην Τζούλια Τσάιλντ. Πάνω στην ένταση της στιγμής, ο Θίο παραδέχεται ότι ακόμα αγαπάει την Άιβι παρόλα όσα έχουν συμβεί μεταξύ τους. Η Άιβι λέει ότι και αυτή νιώθει το ίδιο και αφήνει κάτω το όπλο.

Καθώς οι δυο τους γίνονται πιο θερμοί, αρχίζει να γίνεται διαρροή αερίου λόγω της ζημιάς στον φούρνο της Άιβι. Αγνοώντας τον  κίνδυνο που πλησιάζει, ο Θίο ζητά από το σύστημα έξυπνου σπιτιού να ανάψει τη φωτιά και η οθόνη γίνεται λευκή.

## Ηθοποιοί και χαρακτήρες
* Μπένεντικτ Κάμπερμπατς ως Θίο Ρόουζ, πετυχημένος αρχιτέκτονας και σύζυγος της Άιβι
* Ολίβια Κόλμαν ως Άιβι Ρόουζ, ανερχόμενη ιδιοκτήτρια εστιατορίου και σύζυγος του Θίο
* Άντι Σάμπεργκ ως Μπάρι, φίλος των Ρόουζ, δικηγόρος διαζυγίου και Θίο και σύζυγος της Έιμι
* Κέιτ ΜακΚίνον ως Έιμι, φίλη των Ρόουζ και σύζυγος του Μπάρι
* Άλισον Τζάνεϊ ως Έλινορ, δικηγόρος διαζυγίου της Άιβι
* Μπελίντα Μπρόμιλοου ως Τζάνις, σύμβουλος γάμου του Θίο και της Άιβι
* Νκούτι Γκάτβα ως Τζέφρι, υπεύθυνος υποδοχής στο εστιατόριο της Άιβι
* Σουνίτα Μάνι ως Τζέιν, σους σεφ της Άιβι
* Ζόι Τσάο ως Σάλι, φίλη των Ρόουζ και σύζυγος του Ρόρι 
* Τζέιμς Δημητρίου ως Ρόρι, φίλος των Ρόουζ και σύζυγος της Σάλι
* Χάλα Φίνλεϊ ως 13χρονη Χάτι Ρόουζ
** Ντελάνεϊ Κουίν ως 10χρονη Χάτι Ρόουζ
* Γουέλς Ραπαπόρτ ως 13χρονος Ρόι Ρόουζ
** Όλι Ρόμπινσον ως 10χρονος Ρόι Ρόουζ
* Ακι Κοτάμπε ως Άλαν

## Παραγωγή
Τον Απρίλιο του 2024 ανακοινώθηκε ότι ο Μπένεντικτ Κάμπερμπατς και η Ολίβια Κόλμαν είχαν αναλάβει να πρωταγωνιστήσουν και να συμμετέχουν στην παραγωγή ενός ανασχεδιασμού της ταινίας του 1989 (που θα γινόταν από το αδελφό στούντιο της Searchlight, την 20th Century Studios), με τον Τζέι Ρόουτς να αναλαμβάνει την σκηνοθεσία και τον Τόνι ΜακΝαμάρα να γράφει το σενάριο. Το Ιούνιο η Κέιτ ΜακΚίνον και ο Άντι Σάμπεργκ ήταν ανέμσα σε πολλές προσθήκες που έγιναν στο καστ. Ο ΜακΝαμάρα αποκάλυψε ότι χρησιμοποίησε τόσο το μυθιστόρημα του Άντλερ όσο και την ταινία του 1989 ως πηγή έμπνευσης, παρόλο που μόνο το μυθιστόρημα αναφέρεται στους τίτλους. Εξήγησε ότι "Σκέφτηκε, γιατί να μην κάνουμε μία ταινία που θα είναι εστιασμένη στο τι κάνουμε ο ένας στον άλλον όσο είμαστε παντρεμένοι, αλλά ταυτόχρονα να αποτίσουμε φόρο τιμής στο προτότυπο;”

## Κυκλοφορία
To *Ρόουζ εναντίον Ρόουζ* κυκλοφόρησε στις Ηνωμένες Πολιτείες και στο Ηνωμένο Βασίλειο στις 29 Αυγούστου 2025.

## Υποδοχή
### Box office
Η ταινία είχει κέρδη $800,000 κατά την διάρκεια των προεπισκοπήσεων της την Τετάρτη και την Πέμπτη. Η ταινία αναμένεται να κερδίσει περισσότερα από $7 εκατομμύρια κατά την διάρκεια του τετραήμερου της Ημέρας των Εργατών.

### Κριτικές
Στην σελίδα συλλογής κριτικών Rotten Tomatoes, το 66% από 154 κριτικούς είναι θετικοί. Η επικρατούσα άποψη της ιστοσελίδας αναφέρει, "Ο συνδυασμός ευρείας κωμωδίας και μαύρης σάτιρας του *Ρόουζ εναντίον Ρόουζ* λειτουργεί για έναν άβολο γάμο, αν και το να βλέπεις την Ολίβια Κόλμαν και τον Μπένεντικτ Κάμπερμπατς να ανταλλάσσουν ειρωνικές ατάκες είναι από μόνο του μια απόλαυση". Η σελίδα συλλογής κριτικών Metacritic, απένειμε ένα σκορ 59% βασισμένο σε 35 κριτικές, με την ένδειξη «ανάμεικτες ή μέτριες κριτικές». Δημοσκοπήσεις που έγιναν στο κοινό από το CinemaScore βαθμολόγησε την ταινία με "B+" σε μία κλίμακα από  A+ μέχρι F. Η κριτικός κινηματογράφου Λίντα Χολμς εξέφρασε την άποψη ότι το υπόβαθρο του σκηνοθέτη Τζέι Ρόουτς σε κωμικές ταινίες είχε ως αποτέλεσμα αυτή η διασκεύη να αποτύχει να αποτυπώσει την σάτιρα του μυθιστορήματος και της ταινίας του 1989.

## Παραπομπές


## Εξωτερικοί σύνδεσμοι
* 
*

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ταινίες μαύρης κωμωδίας
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 2020
Κατηγορία:Βρετανικές ταινίες μαύρης κωμωδίας
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες με μουσική σύνθεση Θίοντορ Σαπίρο
Κατηγορία:Ταινίες τοποθετημένες στο Σαν Φρανσίσκο
Κατηγορία:Ταινίες γυρισμένες στα Pinewood Studios
Κατηγορία:Ταινίες παραγωγής Searchlight Pictures